

PAGE  

PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 25.09.2012                                                                                                                                                                                                                                  PL-x 610/2010


           R A P O R T  
       asupra 
    proiectului de lege pentru abrogarea art.1 alin.(2) lit.b) din 
Legea nr.221/2009 privind condamnările cu caracter politic şi 
măsurile administrative asimilate acestora, pronunţate
 în perioada 6 martie 1945 - 22 decembrie 1989

În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru abrogarea art.1 alin.(2) lit.b) din Legea nr.221/2009 privind condamnările cu caracter politic şi măsurile administrative asimilate acestora, pronunţate în perioada 6 martie 1945 - 22 decembrie 1989, trimis cu adresa nr. PL-x 610 din 9 noiembrie 2010, înregistrată sub nr.31/975 din 12 noiembrie 2010.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 
     Senatul, în calitate de primă Cameră sesizată, a adoptat iniţiativa legislativă în şedinţa din 19 octombrie 2010.

Consiliul Legislativ a avizat favorabil proiectul de lege, conform avizului nr. 518 din 28 aprilie 2010.
Guvernul, prin punctul de vedere transmis cu adresa nr. 1546 din         16 iunie 2010, susţine adoptarea acestei iniţiative legislative.

Comisia pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr. 25/717 din 18 noiembrie 2010.
Iniţiativa legislativă are ca obiect de reglementare abrogarea art. 1 alin. (2) lit.b) din Legea nr.221/2009 privind condamnările cu caracter politic şi măsurile administrative asimilate acestora, pronunţate în perioada 6 martie 1945 -                  22 decembrie 1989, în scopul eliminării din categoria actelor normative în baza cărora au fost pronunţate condamnări calificate de drept ca fiind condamnări cu caracter politic, a Legii nr. 80/1941 pentru reprimarea faptelor ce pun în primejdie existenţa şi interesele statului.   
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă menţionată mai sus, în şedinţa din 25 septembrie 2012. 
În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru abrogarea art.1 alin.(2) lit.b) din Legea nr.221/2009 privind condamnările cu caracter politic şi măsurile administrative asimilate acestora, pronunţate în perioada 6 martie 1945 - 22 decembrie 1989, în forma adoptată de Senat.
Din numărul total de 23 de membri ai Comisiei juridice, de disciplină şi imunităţi au participat la dezbateri 14 de deputaţi.

În raport cu obiectul şi conţinutul său, proiectul de lege face parte din categoria legilor organice. 

                           VICEPREŞEDINTE,                                   SECRETAR,                                                                 

                           Florin IORDACHE                             Gabriel ANDRONACHE

    Consilier parlamentar
      Ciprian Bucur[image: image1.png]

